സെന്ട്രല് ജയിലില് വിവിധ പദ്ധതികളുടെ ഉദ്ഘാടനം ഇന്ന് തിരുവനന്തപുരം: പൂജപ്പുര സെന്ട്രല് ജയിലില് സജ്ജമായ വിവിധ പദ്ധതികളുടെ ഉദ്ഘാടനം ജയില് മേധാവി ഋഷിരാജ് സിംഗ് നിര്വഹിക്കും. മാതൃക സന്ദര്ശകകൂടിക്കാഴ്ച കേന്ദ്രവും ആശയവിനിമയ സംവിധാനവും,പൗള്ട്രി ഫാം ഷെഡുകള്, പ്രിസണേഴ്സ് ഇന്ഫര്മേഷന് കിയോസ്ക് എന്നിവയുടെ ഉദ്ഘാടനവുമാണ് ഇന്ന് രാവിലെ 11ന് നടക്കുന്നത്. 42 ലക്ഷം രൂപ വിനിയോഗിച്ചാണ് സന്ദര്ശകള്കൂടികാഴ്ച കേന്ദ്രത്തിന്റെ നിര്മ്മാണവും ആശയവിനിമയ സംവിധാനവും സജ്ജമാക്കിയത്.സി.സി.ടി.വി കാമറകള്,കോഫി വെന്റിംഗ് മെഷീന് എന്നിവയടക്കമുള്ളതാണ് ശീതികരിച്ച കേന്ദ്രം.16ലക്ഷം രൂപ ചെലവഴിച്ചാണ് പൗള്ട്രിഫാം ഷെഡുകള് നിര്മ്മിച്ചത്. തടവുകാര്ക്ക് യഥാസമയം തങ്ങളുടെ കേസുകള് സംബന്ധിച്ച വിവരങ്ങള് അറിയുന്നതിനാണ് ഇ.പ്രിസണ് കിയോസുകള്.പരാതികള് ബോധിപ്പിക്കുവാനുള്ള സൗകര്യവും ലഭ്യമാണ്.